**ประชาชนชาวไทยเชื้อสายจีนเดินทางมาจ่ายผักผลไม้สิ่งของเซ่นไหว้บรรพบุรุษ เทศกาลตรุษจีน ภายใต้มาตรการควบคุมและป้องกันการแพร่ระบาดของโควิด19อย่างเคร่งครัด**

เมื่อวันที่ 30 มกราคม 2565 นายกมล วรพงศ์พัฒน์ รองนายกเทศมนตรีตำบลห้วยยอด นายสราวุฒิ ภูมิกลาง เลขานุการนายกเทศมนตรี นายเสริม วงศ์หนองเตย ที่ปรึกษานายกเทศมนตรี สมาชิกสภาเทศบาล นางสาวแพรวนภา ผลาวรรณ์ รองปลัดเทศบาล พร้อมหัวหน้าส่วนราชการ พนักงานเทศบาล อสม.เทศบาล เจ้าหน้าที่ที่เกี่ยวข้อง ลงพื้นที่คัดกรองประชาชนที่เดินทางมาจับจ่ายซื้อสิ่งของเซ่นไหว้บรรพบุรุษเทศกาลตรุษจีน วันจ่ายตลาดของชาวไทยเชื้อสายจีน ตามประเพณีจ่ายผักตามแบบแผนพิธีตรุษจีน ที่สืบสานกันมาเป็นเวลา นับ 100 ปี ที่บริเวณถนนเพชรเกษม ตั้งแต่หน้าธนาคารทหารไทยธนชาต จนถึงศาลเจ้าตั๋วแป๊ะก๋ง ทั้งนี้เพื่อให้เป็นไปตามมาตรการควบคุมและป้องกันการแพร่ระบาดของเชื้อไวรัสโคโรนา 2019 (Covid-19) และตามมาตรการปลอดภัยสำหรับองค์กร(Covid Free Setting)

อย่างไรก็ดี เทศบาลฯได้ประชาสัมพันธ์สร้างความเข้าใจแก่ประชาชนพร้อมทั้งรณรงค์เทศกาลตรุษจีน ประจำปี 2565 ปลอดภัยห่างไกลโควิด-19 โดยขอความร่วมมือให้ปฏิบัติตามคำแนะนำของกระทรวงสาธารณสุขในช่วง "วันจ่าย วันไหว้ วันเที่ยว" เนื่องจากหลายครอบครัวมีการรวมกลุ่มญาติพี่น้อง ซึ่งอาจมีพฤติกรรมหรือกิจกรรมที่มีความเสี่ยงต่อการติดและแพร่เชื้อของโควิด-19

นอกจากนี้ ขอความร่วมมือประชาชนปฏิบัติตามคำแนะนำตามมาตรการของกระทรวงสาธารณสุข เพื่อป้องกันการแพร่ระบาดของโรคโควิด-19 ในช่วงเทศกาลตรุษจีน อย่างเคร่งครัด โดยทั้ง 3 วันนี้ สมาชิกทุกคนในครอบครัวต้องปฏิบัติตนตามมาตรการป้องกันโรคส่วนบุคคล “DMHTTA” อย่างเคร่งครัด

สำหรับปีนี้ เทศบาลตำบลห้วยยอด ได้ประกาศงดการจัดกรรมงานเทศกาลตรุษจีนวันจ่ายตลาด แต่มีการประดับตกแต่งไฟบริเวณถนนเพชรเกษม การจำหน่ายอาหาร ผัก ผลไม้ และสิ่งของเซ่นไหว้บรรพบุรุษ เทศกาลตรุษจีนตามประเพณี

พิมมาส จันทร์ผ่อง/นักประชาสัมพันธ์ชำนาญการ/ข่าว

30 มกราคม 2565